डीडी पंजाबी के रियल्टी शो के ग्रैंड फिनाले में पहुंची कोमल
पठानकोट| एमईएसकालोनी मामून निवासी कोमल कौशल ने अपनी प्रतिभा के दम पर डीडी पंजाबी पर चल रहे रियल्टी शो ‘किसमें कितना है दम’ में माॅडलिंग के सभी राउंडों को पार करते हुए ग्रैंड फिनाले में अपनी जगह बनाई है। केन्द्रीय विद्यालय नं-3 में 9वीं कक्षा की स्टूडेंट कोमल कौशल का कहना है कि माॅडलिंग में रूचि रखती आई है तथा अपने स्कूल अन्य कई प्रतियोगिताओं में माॅडलिंग में हिस्सा लेकर सफलता हासिल की। पिता मोहिन्द्र सिंह बताते हैं कोमल को माॅडलिंग में एक अच्छा मुकाम हासिल करने का मौका 2016 में डीडी पंजाबी पर शुरु हुए रियाल्टी शो से ही मिला। कोमल ग्रैंड फिनाले की टॉप लिस्ट में पहुंच चुकी है। कोमल कौशल का कहना है कि अपने पिता मोहिन्द्र सिंह, माता अनुराधा पूरे परिवार से मिले भरपूर समर्थन की वजह से ही वह इस मुकाम तक पहुंच पाई है। पिता मोहिन्द्र सिंह का कहना है कि उनकी बेटी के इस मुकाम तक पहुंचने से उन्हें बड़ी खुशी है तथा उन्हें पूरा भरोसा है कि वह ग्रैंड फिनाले में जीत हासिल करके क्षेत्र का नाम रोशन करेगी।
bho_Deva hin_Deva